Hei, denne artikkelen er over ett år gammel og kan inneholde utdatert informasjon

Lillestrøm - Start 1-1 (0-1)

(Dagbladet): Dennis Agyare Antwi ga Start ledelsen mot Lillestrøm på Åråsen tidligere i kveld. Det var tydeligvis mer enn hva noen tålte.

For da Antwi feiret scoringen på knærne, kom en supporter bort og dyttet ham over ende, før vakter på stadion fikk kontroll på mannen.

- Det var galskap. Det var en normal feiring, og jeg forventet ikke at supporterne skulle komme på banen, sier Antwi til NRK.

Antwi feiret scoringen i nærheten av der Kanarifansen oppholdt seg, og fikk gult kort etter episoden - for å ha provosert supporterne. Han skjønner ikke hvorfor og bedyrer at det ikke var meningen å provosere.

- Jeg synes sikkerheten er litt svak når det skjer. Jeg var redd, fordi jeg visste ikke hva han hadde med seg. Jeg er glad for at det gikk bra, sier han.

Lillestrøms mediesjef Ståle Lindblad sier at episoden skulle vært unngått.

- Vi har i utgangspunktet god sikkerhet. Det skal jo ikke skje, men han har åpenbart klart å komme seg imellom (vaktene), sier Lindblad til NRK.

Lillestrøm fikk til slutt med seg et viktig poeng fra kampen da Tomas Malec utliknet for de gulkledde etter 61 minutter

Det ble likevel en tung kveld for klubben som har flest sammenhengende sesonger på øverste nivå i norsk fotball. 1-1 var langt ifra godt nok hjemme i den antatt enkleste kampen av LSKs gjenstående kamper.

Tippeligaen: Haugesund – Bodø/Glimt 2 - 1 Lillestrøm – Start 1 - 1 Rosenborg – Odd 1 - 2 Tromsø – Vålerenga 0 - 3 Sogndal – Strømsgodset 0-1 (NTB) Rosenborg 28 20 6 2 63 - 22 66 Brann 28 14 6 8 38 - 25 48 Odd 28 14 6 8 40 - 31 48 Haugesund 28 12 8 8 43 - 39 44 Sarpsborg 28 12 8 8 32 - 33 44 Molde 28 12 6 10 45 - 41 42 Viking 28 11 7 10 31 - 33 40 Aalesund 28 11 5 12 39 - 46 38 Strømsgodset 27 10 7 10 40 - 39 37 Sogndal 27 8 12 7 30 - 29 36 Vålerenga 28 9 7 12 38 - 38 34 Lillestrøm 28 7 9 12 43 - 49 30 Bodø/Glimt 28 8 6 14 35 - 41 30 Tromsø 28 8 6 14 31 - 43 30 Stabæk 28 7 7 14 32 - 39 28 Start 28 2 10 16 22 - 54 16